./data/phi0474/phi056/phi0474.phi056.perseus-lat1.xml
M. Tullius Cicero
itaque ego, quem tum fortes illi viri et sapientes, Domitii et Lentuli, timidum esse dicebant (eram plane; timebam enim ne evenirent ea quae acciderunt), idem nuncnihil timeo et ad omnem eventum paratus sum   Cumaliquid videbatur caveri posse, tum id neglegi dolebam; nunc vero eversis omnibus rebus, cum consilio profici nihil possit, una ratio videtur, quicquid evenerit, ferre moderate, praesertim cum omnium rerum mors sit extremum et mihi sim conscius me, quoad licuerit, dignitati rei p  consuluisse et hac amissa salutem retinere voluisse